turjo4nis/wikipedia-bn-dump-20250701 huggingface dataset:
হিলি স্থল বন্দর, বাংলাদেশ

হিলি স্থলবন্দর বাংলাদেশ–ভারত সীমান্তে দিনাজপুর জেলার হাকিমপুর উপজেলায় অবস্থিত।

স্থলবন্দর
১৯৮৬ সালে বাংলাদেশ সরকার কর্তৃক বাংলাদেশ ও ভারতের মধ্যে রপ্তানি-আমদানি ব্যবসার জন্য হিলি শুল্ক স্টেশন প্রতিষ্ঠিত হয়। হিলি স্থলবন্দর ১০,০০০ একর এলাকা জুড়ে অবন্থিত এবং এর ১০,০০০ মেট্রিক টন ধারণ ক্ষমতা রয়েছে। পরে ১৯৯৬ সালে, সরকার এটিকে একটি পূর্ণাঙ্গ শুল্ক স্টেশন ঘোষণা করে। ২০০৫ সালে সরকার বন্দরটি বেসরকারি ব্যবস্থাপনার কাছে হস্তান্তর করে। ২০০৭ সালের নভেম্বরে পানামা হিলি পোর্ট লিঙ্ক লিমিটেড ২৫ বছরের জন্য বন্দরটি ইজারা নেয় এবং এটি পুর্ণাঙ্গ স্থলবন্দর হিসেবে কার্যক্রম শুরু করে। ভারতের দিকে দক্ষিণ দিনাজপুরের হিলিতে স্থলবন্দর ও সীমান্ত চেকপোস্ট রয়েছে। ১৯৪৭ সালের ভারত বিভাগের সময় গ্রামটি দ্বিখন্ডিত হয়৷ গ্রামটির পূর্ব অংশ পাকিস্তানে ও পশ্চিম অংশ ভারতের সাথে যুক্ত হয় ৷ রেল স্টেশন ও বাজার পাকিস্তানে পড়ে ও বসবাসের বাড়ীঘর, ইত্যাদি ভারতে পড়ে ৷ বর্তমানে এই সীমান্ত দিয়ে দুই দেশের মানুষ যাতায়াত করেন ও দুই দেশের পণ্যের বাণিজ্য হয়৷ বর্তমানে ভারতের অন্তর্গত হিলি গ্রামের অংশটি পশ্চিমবঙ্গের দক্ষিণ দিনাজপুর জেলায় অবস্থিত।

২০১৩ সালে জাতিসংঘ শুষ্ক বন্দর সম্পর্কিত আন্তঃসরকারি একটি সন্ধি করে যা এশিয়া-প্রশান্ত মহাসাগরীয় অঞ্চলে শুষ্ক বন্দরগুলির উন্নয়নে সহযোগিতার প্রচারের জন্য নকশা করা হয়েছে।

তথ্যসূত্র 

বাংলাদেশের গ্রাম
ভারতের গ্রাম
বাংলাদেশের স্থলবন্দর
হাকিমপুর উপজেলা
দিনাজপুর জেলা
২০১৪ এশিয়ান গেমসে কাবাডি - পুরুষ

২০১৪ এশিয়ান গেমসে পুরুষদের কাবাডি প্রতিযোগিতায় আটটি দল অংশগ্রহণ করে। দক্ষিণ কোরিয়ার ইঞ্চিয়ন শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।

পদক তালিকা

পদকবিজেতা

ম্যাচ

এ গ্রুপ

বি গ্রুপ

নক আউট

সেমি ফাইনাল

ফাইনাল

তথ্যসূত্র

২০১৪ এশিয়ান গেমসের ক্রীড়াসমূহ
২০১৪
এশিয়ান গেমস
২০১৪ এশিয়ান গেমস
২০১৪ এশিয়ান গেমসে কাবাডি - মহিলা

২০১০ এশিয়ান গেমসে মহিলাদের কাবাডি প্রতিযোগিতায় প্রথমে সাতটি দল অংশগ্রহণ করে। দক্ষিণ কোরিয়ার ইঞ্চিয়ন শহরে অনুষ্ঠিত এই প্রতিযোগিতায় ভারত স্বর্ণপদক লাভ করে।

পদক তালিকা

পদকবিজেতা

ম্যাচ

এ গ্রুপ

বি গ্রুপ

নক আউট

সেমি ফাইনাল

ফাইনাল

তথ্যসূত্র

২০১৪ এশিয়ান গেমসের ক্রীড়াসমূহ
২০১৪
এশিয়ান গেমস
২০১৪ এশিয়ান গেমস
২০১৪ এশিয়ান গেমসে কাবাডি

দক্ষিণ কোরিয়ার ইঞ্চিয়ন শহরে অনুষ্ঠিত ২০১৪ এশিয়ান গেমসে কাবাডি প্রতিযোগিতায় পুরুষ ও মহিলা উভয় বিভাগেই ভারত স্বর্ণপদক লাভ করে।

পদক তালিকা

পদকবিজেতা

তথ্যসূত্র 

২০১৪ এশিয়ান গেমসের ক্রীড়াসমূহ
২০১৪
এশিয়ান গেমস
২০১৪ এশিয়ান গেমস
২০১৪ এশিয়ান গেমসের ক্রীড়াবিষয়
ক্যামেরন বয়েস

ক্যামেরন জন বয়েস (জন্ম ২৭ জুলাই, ১৯৮৯) কুইন্সল্যান্ডের শার্লেভিল শহরে জন্মগ্রহণকারী অস্ট্রেলীয় ক্রিকেটার। লেগ স্পিনার ক্যামেরন বয়েস অস্ট্রেলীয় ঘরোয়া ক্রিকেটে অ্যাডিলেড স্ট্রাইকার্স ও কুইন্সল্যান্ডের পক্ষে খেলছেন। মার্চ, ২০১০ সালে গাব্বায় অনুষ্ঠিত খেলায় কুইন্সল্যান্ডের পক্ষে ওয়েস্টার্ন অস্ট্রেলিয়ার বিপক্ষে অভিষিক্ত হন। পরের সপ্তাহেই শেফিল্ড শিল্ডের চূড়ান্ত খেলায় অংশ নেন। বয়েস ভিক্টোরিয়া বুশর‌্যাঞ্জার্সের দ্বিতীয় ইনিংসে ছয় উইকেট পেলেও তার দল কুইন্সল্যান্ড পরাজিত হয়।

২০১১ সালে অস্ট্রেলিয়া সভাপতি একাদশ দলের সদস্য মনোনীত হন তিনি ও ক্যানবেরায় অনুষ্ঠিত সফরকারী ভারতীয়দের বিপক্ষে মাঠে নামেন। সাবেক টেস্ট স্পিনার অ্যাশলে মলেটের মতে শেন ওয়ার্নের পর প্রথম-শ্রেণীর ক্রিকেটে বয়েস সেরা লেগ স্পিনার।

তথ্যসূত্র

আরও দেখুন 
 শন অ্যাবট
 অস্ট্রেলিয়া জাতীয় ক্রিকেট দল
 ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল

বহিঃসংযোগ 
Cricinfo profile

অস্ট্রেলীয় ক্রিকেটার
১৯৮৯-এ জন্ম
জীবিত ব্যক্তি
কুইন্সল্যান্ডের ক্রিকেটার
অ্যাডিলেড স্ট্রাইকার্সের ক্রিকেটার
কুইন্সল্যান্ড থেকে আগত ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
হোবার্ট হারিকেন্সের ক্রিকেটার
মেলবোর্ন রেনেগেডসের ক্রিকেটার
ফ্রুটিকোজ লাইকেন

ফ্রুটিকোজ লাইকেন মূলত বাঁশ বা দণ্ড আকৃতির লাইকেন। লাইকেনে শৈবাল ও ছত্রাক একত্রে মিথোজীবীরূপে অবস্থান করে। এই মিথোজীবীতাকে আংশিক পরজীবীতা ও বলা হয়ে থাকে।

নামকরণের ভিত্তি
"ফ্রুটিকোজ" শব্দটি এসেছে ল্যাটিন শব্দ  "fruticōsus" থেকে যার অর্থ "ঝোপপূর্ণ"। এই লাইকেনের গঠন গুল্ম জাতীয় উদ্ভিদের মত হওয়ায় এর এরূপ নামকরণ করা হয়েছে।

বর্ণনা
এই লাইকেন ব্যাপকভাবে শাখা-প্রশাখা যুক্ত। তাই এই লাইকেনই সর্বাধিক ত্রিমাত্রিকতা প্রদর্শন করে। এদের দৈহিক বৃদ্ধি উলম্ব ভাবে হয়ে থাকে এবং এদের মধ্যে সুতার মত বিন্যাস দেখা যায়। এরা সাধারণত এদের সাবস্ট্রেটের (ধারক) এর সাথে কেবল দেহের নিম্নভাগ (বেস) দ্বারা প্যাঁচানো অবস্থায় বা স্তূপাকারে যুক্ত থাকে। দেহের যে অংশ দ্বারা এরা ধারকের সাথে যুক্ত থাকে তাকে হোল্ডফাস্ট বলে। এরা ধারক থেকে উপরে আকাশের দিকে মুখ করে উঠতে পারে আবার ধারক থেকে মাটির দিকে মুখ করে ঝুলেও থাকতে পারে। দেহের প্রস্থ বরাবর কাটলে (প্রস্থচ্ছেদ) এদের গোলাকার দেখায়। ফ্রুটিকোজ লাইকেন খাড়া অথবা ঝুলন্ত দেহের হয়। এরা শাখা যুক্ত এবং শাখাগুলো একক কর্টেক্স দ্বারা আবৃত অর্থাৎ কর্টেক্সকে কোনভাবে বিভক্ত ধরা চলে না কিন্তু ফোলিয়োজ লাইকেনে ঊর্ধ্ব ও নিম্ন কর্টেক্স উভয়ই রয়েছে। ফ্রুটিকোজ লাইকেনে হালকা, বাতাসে দোলায়মান ,ছোট ও প্যাঁচানো সুতার মত গঠন রয়েছে। এর রং-এর বিস্তার হালকা সবুজ থেকে অসাধারণ লেমন পর্যন্ত। এদের বৃদ্ধির ধরন জটিল প্রকৃতির।

শ্রেণিবিভাগের ভিত্তি 
লাইকনেকে বিভিন্নভাবে শ্রেণিবিভাগ করা যায়। এক্ষেত্রে গঠনগত পার্থক্যের ভিত্তিতে শ্রেণিবিভাগ করা হয়েছে।  দেহের বৃদ্ধি পাওয়ার ধরন, দেহের বাহ্যিক গঠন এবং অবলম্বনের সাথে আটকে থাকার ধরন দেখে লাইকেন থ্যালাসকে তিনভাগে ভাগ করা হয়ে থাকে।  যেমনঃ ফোলিয়োজ লাইকেন, ক্রাসটোজ লাইকেন ও ফ্রুটিকোজ লাইকেন।

অর্থনৈতিক গুরুত্ব
অন্যান্য লাইকেনের সাথে (যাদের ভুলে মস ভাবা হয়) কিছু ফ্রুটিকোজ লাইকেন বিভিন্ন সুগন্ধি তৈরিতে ব্যবহার করা হয়। এর একটি হালকা কাষ্ঠল গন্ধ রয়েছে যা খুব সহজেই অন্য হালকা সুগন্ধির সাথে মেশানো যায়। চিকিৎসা জগতে বিজ্ঞানের আবির্ভাবের পূর্বে ১৬০০ বছর Usnea গণের কিছু ফ্রুটিকোজ লাইকেন ব্যবহার হয়ে আসছিল। এছাড়া টেক্সটাইল শিল্পে কমলা,হলুদ,নিল,সবুজ এবং বেগুনী রং-এর ডাই তৈরি করতে Usnea গণের কিছু প্রজাতির ব্যবহার হচ্ছে।

গ্যালারী

তথ্যসূত্র 

Lichens in Yellowstone Park, Sharon Eversman, Plan Your Visit, National Parks Service,  
জীববিজ্ঞান প্রথম পত্র- গাযী আজমল, সফিউর রাহমান।
জীববিজ্ঞান প্রথম পত্র- ড. মোহাম্মদ আবুল হাসান।
Concord Staff
https://web.archive.org/web/20141227000803/http://staff.concord.org/~btinker/gaiamatters/investigations/lichens/typeslichens.html

লাইকেন
দান শেখ্‌তমান

দান শেখ্‌তমান () টেকনিয়ন - ইসরায়েল ইন্সটিটিউট অব টেকনোলজি এর ম্যাটেরিয়ালস সায়েন্স এর ফিলিপ টোবিয়াস অধ্যাপক, ইউনাইটেড স্টেটস ডিপার্টমেন্ট অব এনার্জি এর অ্যাসোসিয়েট এবং আইওয়া স্টেট ইউনিভার্সিটি এর ম্যাটেরিয়ালস সায়েন্স এর অধ্যাপক। তিনি ২০১১ সালে রসায়নে নোবেল পুরস্কার লাভ করেন।

জীবনী
শেখ্‌তমান টেকনিয়ন - ইসরায়েল ইন্সটিটিউট অব টেকনোলজি থেকে যন্ত্র প্রকৌশলে ১৯৬৬ সালে বিজ্ঞানে স্নাতক, উপাদান প্রকৌশলে ১৯৬৮ সালে বিজ্ঞানে স্নাতকোত্তর এবং ১৯৭২ সালে পিএইচডি উপাধি অর্জন করেন।

তথ্যসূত্র

১৯৪১-এ জন্ম
জীবিত ব্যক্তি
পদার্থবিজ্ঞানে ওল্ফ পুরস্কার বিজয়ী
নোবেল বিজয়ী রসায়নবিদ
ইসরায়েলি নোবেল বিজয়ী
ইসরায়েলি ইহুদি
ইসরায়েলি নাস্তিক
ইহুদি নাস্তিক
ইহুদি রসায়নবিদ
রুশ বিজ্ঞান অ্যাকাডেমির বিদেশী সদস্য
তেল আবিবের ব্যক্তি
নবী হাবিল মসজিদ

নবী হাবিল মসজিদ () সিরিয়ার দামেস্কের পশ্চিম পর্বতমালার উপর জাবাদানি উপত্যকার কাছে অবস্থিত। আদম (আ) এর পুত্র হাবিলের কবর এতে আছে বলে বিশ্বাস করা হয়। এটি জিয়ারতের জন্য দর্শনার্থীরা এখানে আসে। ১৫৯৯ সালে উসমানীয় ওয়ালি আহমেদ পাশা এটি তৈরী করেন। বলা হয় এতে ৪০টি মিহরাব আছে।

আরও দেখুন
দামেস্ক

হাবিল ও কাবিল
দামেস্কের মসজিদ
১৬শ-শতাব্দীর মসজিদ
সিরীয় শিয়া মসজিদ
আরবীয় স্থাপত্য
১৬শ শতাব্দীর মসজিদ
সিরিয়ার সমাধিসৌধ
সিরিয়ার স্থাপত্য
গম্বুজসহ মসজিদ
ওলি

ওলী শব্দের অর্থ বন্ধু, সাহায্যকারী বা অভিভাবক। ইসলামী পরিভাষায়, ওলী হলেন সেই ব্যক্তি যিনি আল্লাহর নৈকট্য অর্জন করেছেন এবং তাকওয়া ও ইবাদতের মাধ্যমে উচ্চ মর্যাদার অধিকারী হয়েছেন।                                                         ইসলামী পরিভাষায় ‘বেলায়াত’ ‘ওলী’ ও ‘মাওলা’ শব্দের বিভিন্ন প্রকারের ব্যবহার রয়েছে। উত্তরাধিকার আইনের পরিভাষায় ও রাজনৈতিক পরিভাষায় এ সকল শব্দ বিশেষ অর্থে ব্যবহৃত। তবে বেলায়াত বা ওলী শব্দদ্বয় সর্বাধিক ব্যবহৃত (ولاية الله) ‘আল্লাহর বন্ধুত্ব’ ও (ولى الله) ‘আল্লাহর বন্ধু’ অর্থে। কুরআনে বলা হয়েছে:

ওলীদের বৈশিষ্ট্য 
 শক্তিশালী ঈমান ও তাকওয়া
 ফরয ইবাদত পালনে অটল থাকা
 হারাম ও নিষিদ্ধ বিষয় থেকে দূরে থাকা
 নফল ইবাদত ও আল্লাহর জিকিরে লিপ্ত থাকা
 আল্লাহর ওপর পূর্ণ নির্ভরশীলতা

ওলী সম্পর্কিত একটি প্রসিদ্ধ হাদিস

ওলী হওয়ার উপায় 
 আল্লাহর প্রতি দৃঢ় ঈমান রাখা
 পাঁচ ওয়াক্ত নামাযসহ সকল ফরয ইবাদত পালন করা
 হারাম ও সন্দেহযুক্ত বিষয় থেকে দূরে থাকা
 বেশি বেশি নফল ইবাদত করা
 আল্লাহর জিকির ও দোয়া করা

ইসলামে ওলীদের গুরুত্ব 
ওলীগণ ইসলামে গুরুত্বপূর্ণ ভূমিকা পালন করেছেন। তারা দ্বীনের দাওয়াত, তাসাউফ ও আধ্যাত্মিকতার চর্চা করেছেন এবং উম্মাহকে সঠিক পথে পরিচালিত করেছেন। তবে ইসলামে প্রকৃত ওলীর পরিচয় শুধুমাত্র তাকওয়া ও কুরআন-সুন্নাহর অনুসরণের ভিত্তিতে নির্ধারিত হয়।

ওলিদের পরিচয় 
ঈমান অর্থ তাওহীদ ও রিসালাতের প্রতি বিশুদ্ধ, শিরক ও কুফর মুক্ত বিশ্বাস। “তাকওয়া” শব্দের অর্থ আত্মরক্ষা করা। যে কর্ম বা চিন্তা করলে মহান আল্লাহ অসন্তুষ্ট হন সেই কর্ম বা চিন্তা বর্জনের নাম তাকওয়া। মূলত সকল হারাম, নিষিদ্ধ ও পাপ বর্জনকে তাকওয়া বলা হয়।

এখানে আমরা দেখতে পাই যে, দুটি গুণের মধ্যে ওলীদের পরিচয় সীমাবদ্ধ: ঈমান ও তাকওয়া। এই দুই গুণ যার মধ্যে যত বেশি ও যত পরিপূর্ণভাবে থাকবে, তিনি বেলায়াতের পথে তত বেশি অগ্রসর হবেন এবং আল্লাহর নিকট তত বেশি ওলী বা প্রিয় ব্যক্তি হিসেবে বিবেচিত হবেন।

এক্ষেত্রে বোঝা যায় যে, প্রত্যেক মুসলিমই আল্লাহর ওলী। ঈমান ও তাকওয়ার গুণ যার মধ্যে যত বেশি থাকবে, তিনি তত বেশি আল্লাহর নিকট ওলিয়ুল্লাহ (প্রিয়জন) হিসেবে গণ্য হবেন। প্রসিদ্ধ হানাফী ফকীহ ইমাম আবু জা’ফর তাহাবী (৩২১ হিজরি) ইমাম আবু হানীফা, ইমাম মুহাম্মাদ, ইমাম আবু ইউসুফ (রহঃ) ও আহলুস সুন্নাত ওয়াল জামা‘আতের আকীদা বা বিশ্বাস বর্ণনা করে বলেন:

আরও পড়ুন 
 তাসাউফ
 আউলিয়া কিরাম
 ইমাম গাজ্জালি
 আল্লাহর ভালোবাসা

তথ্যসূত্র 

ইসলামি পরিভাষা
মুসলিম সাধক
মেঘনা সেতু

মেঘনা সেতু বাংলাদেশের একটি সড়ক সেতু। জাপানের সহায়তায় নির্মিত এই সেতুর আনুষ্ঠানিক নামকরণ করা হয় জাপান-বাংলাদেশ মৈত্রী সেতু-১, তবে এটি মেঘনা সেতু নামেই পরিচিত। বাংলাদেশে জাপান দূতাবাস কর্তৃক ২০০৪ সালে পরিচালিত একটি সমীক্ষা অনুযায়ী দেখা যায় মেঘনা সেতুর আশেপাশে বসবাসকারী বাসিন্দাদের এই সেতু নির্মাণে বিভিন্ন ইতিবাচক প্রভাব রয়েছে।

অবস্থান
মেঘনা সেতু দক্ষিণ ঢাকা থেকে ৩০ কিলোমিটার দূরে দেশের প্রধান নদী মেঘনা নদীতে অবস্থিত। সেতুটি ঢাকা-চট্টগ্রাম হাইওয়ের পাশাপাশি অবস্থিত। সেতুর ভৌগোলিক স্থানাঙ্ক ।

ইতিহাস
জাপান সরকারের আর্থিক সহায়তায় মেঘনাসেতু নির্মিত হয়। সেতুটি নির্মাণে কাজ করে জাপানের নিপ্পন কোয়েই কো. লি. যারা বিশ্বের আশিটিরও বেশি দেশে বিভিন্ন প্রকল্পে কাজ করেছে। ১৯৯১ সালের ১ ফেব্রুয়ারি সেতুটি খুলে দেওয়া হয়। মেঘনা সেতু জাপানের সহায়তায় নির্মিত পৃথিবীর একক বৃহত্তম প্রকল্প।
২০০৫ সালে সেতুটিতে বড় ধরনের মেরামত কাজ পরিচালনা করা হয় কারণ যথাযথ রক্ষনাবেক্ষনের অভাবে এবং অধিক ওজনের যানবাহন চলাচলের জন্য সেতুটির বেশকিছু অংশে সম্প্রসারণ সংযোগ ক্ষতিগ্রস্ত হয়ে পড়েছিলো।

স্থাপত্য
সেতুটি ক্যাণ্টিলিভার এবং গার্ডারে নির্মিত যার উভয় দিক থেকে যান চলাচল করতে পারে। সেতুটির ১৩টি স্প্যানের মধ্যে দুটি স্প্যানের দৈর্ঘ্য ২৪.২৫ মিটার (৭৯ ফুট ৭ ইঞ্চি), একটি স্প্যানের দৈর্ঘ্য ৪৮.৩ মিটার (১৫৮ ফুট ৬ ইঞ্চি), নয়টি স্প্যানের দৈর্ঘ্য ৮৭ মিটার (২৮৫ ফুট ৫ ইঞ্চি) এবং বাকি একটি স্প্যানের দৈর্ঘ্য ১৮.২ মিটার (৫৯ ফুট ৯ ইঞ্চি)। সেতুর মূল সড়কপথের দৈর্ঘ্য ৭.২ মিটার (২৩ ফুট ৭ ইঞ্চি)। সেতুটির স্থাপনা নদীতলে গেঁথে দেওয়া আরসিসি প্রকোষ্ঠ এবং পাইলের উপর করা হয়েছে। সেতুটির পিলার এবং ভারবাহী স্তম্ভগুলো নির্মিত হয়েছে আরসিসি দিয়ে। ষড়ভুজ আকৃতির সেতুটির একেকটি ভারবাহী স্তম্বের দৈর্ঘ্য ১১ মিটার (৩৬ ফুট ১ ইঞ্চি) এবং প্রস্থ ৩.২ মিটার (১০ ফুট ৬ ইঞ্চি)। পিলারের সাথে যুক্ত সেতুটির পার্শ্ব দেয়াল আরসিসি দিয়ে তৈরি। আরসিসি পোস্ট প্রকৃতির মেঘনা সেতুর রেলিং স্টিলের তৈরি। সেতুটির উভয়দিকে হাঁটার জন্য ০.৮০ মিটার (২ ফুট ৭ ইঞ্চি) প্রস্থ পায়ের চলার পথ (ফুটপাথ) রয়েছে। সেতুটিতে পানি নিষ্কাশনের ব্যবস্থা রয়েছে।

অর্থনৈতিক প্রভাব
সেতুটি উদ্বোধনের পর এই সেতুতে এবং ১ নং জাতীয় মহাসড়কে যান চলাচল উল্ল্যেখযোগ্য পরিমাণে বৃদ্ধি পায়। তবে ২০০২ সালে সেতুটিতে চলার জন্য টোলের পরিমাণ বৃদ্ধির পেলে যান চলাচল কমে আসে। ১৯৯৭ সালের এপ্রিলে ২৪ ঘণ্টায় গড়ে প্রায় ১০,১৪৯ টি সব ধরনের যানবাহন সেতুটি অতিক্রম করে। ২০০৪ সালের মার্চে ৯৭০৪ টি যানবাহন গড়ে প্রতিদিন এই সেতুটি অতিক্রম করে।

চিত্রশালা

তথ্যসূত্র

বহিঃসংযোগ

বাংলাদেশের সড়ক সেতু
মেঘনা নদীর সেতু
জাপান–বাংলাদেশ সম্পর্ক
বাংলাদেশের টোল সেতু
পাকিস্তান জাতীয় কাবাডি দল

পাকিস্তান জাতীয় কাবাডি দল আন্তর্জাতিক কাবাডি খেলায় পাকিস্তানের প্রতিনিধিত্বকারী দল। পাকিস্তান কাবাডি ফেডারেশন দলটি পরিচালনা করে।

সংক্ষিপ্ত বিবরণ 
একটি স্থানীয় ক্রীড়া হিসাবে, কাবাডি পাকিস্তানের গ্রামীণ অংশে কম-বেশি খেলা হয়। ক্রীড়াটি উপমহাদেশে অত্যন্ত জনপ্রিয়।

এশীয় শৈলীর কাবাডি পাকিস্তানের পাশাপাশি দক্ষিণ এশিয়াতেও সবচেয়ে জনপ্রিয় যার কারণে এটি দক্ষিণ পূর্ব এশিয়ান গেমসের একটি অন্তর্ভুক্ত ক্রীড়া।

পাকিস্তান কাবাডি ফেডারেশন ১৯৬৪ সালে গঠিত হয়। জাতীয় পর্যায়ে প্রথম  কাবাডি টুর্নামেন্ট ১৯৬৬ সালে অনুষ্ঠিত হয়।  মিয়া মুহাম্মদ ইয়াসিন ওয়াত্তো প্রথম প্রেসিডেন্ট এবং চৌধুরী মুহাম্মদ সিদ্দিক ফেডারেশনের সাধারণ সম্পাদক ছিলেন।

পাকিস্তানের কাবাডি খেলোয়াড় 
 বাবর গজর
 লালা-রবা ওবায়দুল্লাহ 
 ওয়াকাস বাট 
 শফিক চিশতী
 এম শাকিল 
 আকমল শাহজাদ 
 এম ইশফাক 
 এম আফজাল সিদ্দিকী
 মি. ইরফান 
 মুশরাফ জাভেদ (অ) 
 সাজ্জাদ গজর
 মতলব আলী 
 রশিদ ইসমাইল
 মনীষা গজর
 খালিদ আহমদ 
 এম আসলাম 
 আসিফ আলী 
 ওয়াকাস রহীম

এশিয়ান গেমস
 ১৯৯০ - ব্রোঞ্জ
 ১৯৯৪ - ব্রোঞ্জ
 ১৯৯৮ - রোপ্য
 ২০০২ - ব্রোঞ্জ
 ২০০৬ - রোপ্য
 ২০১০ - ব্রোঞ্জ
 ২০১৪ - ব্রোঞ্জ

বিশ্বকাপ
 ২০১০ - রানার-আপ
 ২০১১ - ব্রোঞ্জ
 ২০১২ - রানার-আপ

দক্ষিণ এশীয় গেমস
 ১৯৮৪ - অন্তর্ভুক্ত হয়নি
 ১৯৮৫ - ব্রোঞ্জ
 ১৯৮৭ - ব্রোঞ্জ
 ১৯৮৯ - রোপ্য
 ১৯৯১ - অন্তর্ভুক্ত হয়নি
 ১৯৯৩ - স্বর্ণ
 ১৯৯৫ - ব্রোঞ্জ
 ১৯৯৯ - রোপ্য
 ২০০৪ - রোপ্য
 ২০০৬ - রোপ্য
 ২০১০ - রোপ্য

তথ্যসূত্র

বহিঃসংযোগ 
 অফিসিয়াল ওয়েবসাইট

পাকিস্তানের জাতীয় ক্রীড়া দলসমূহ
জাতীয় কাবাডি দলসমূহ
পাকিস্তানে কাবাডি
পাকিস্তানের জাতীয় পুরুষ ক্রীড়া দল
জাতীয় কাবাডি দল
সের্জি রোবের্তো

সের্জি রোবের্তো, যার পুর্ণনামঃ সের্জি রোবের্তো কার্নিকার, (জন্মঃ ০৭ ফেব্রুয়ারি ১৯৯২) একজন স্প্যানিশ ফুটবলার যিনি বার্সেলোনার হয়ে রাইট ব্যাক বা সেন্ট্রাল মিডফিল্ডার হিসেবে খেলেন।

রোবের্তো তার যুব বয়সের প্রশিক্ষণ শুরু করেন স্থানীয় ক্লাব সান্তেস ক্রুস এ। পরে তিনি জিমনাস্তিক ক্লাবে যোগ দেন। ২০০৬ সালে ১৪ বছর বয়সে তিনি বার্সেলোনার যুব প্রশিক্ষণ কেন্দ্র লা মাসিয়ায় ভর্তি হন। তিনি তার পেশাদার ক্যারিয়ার শুরু করেন বার্সেলোনা বি দলের হয়ে ২০০৯ সালে। ১০ নভেম্বর ২০১০, তার বার্সেলোনা দলে অভিষেক হয়। ২০১৩ সালে তাকে বার্সেলোনা বি দল থেকে বার্সেলোনা মূল দলে অন্তর্ভুক্ত করা হয়। ক্যারিয়ারের শুরুতে তিনি সেন্ট্রাল মিডফিল্ডার হিসেবে খেললেও পরবর্তীতে তিনি দলের প্রয়োজনে প্রধানত রাইট ব্যাক হিসেবে খেলা শুরু করেন।

সের্জি রোবের্তো স্পেন অনূর্ধ্ব-১৭, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলে খেলেছেন। ২০১৬ সালে রোমানিয়ার বিপক্ষে রোবের্তোর স্পেন জাতীয় দলে অভিষেক হয়।

পরিসংখ্যান

ক্লাব

অর্জন

ক্লাব
বার্সেলোনা
লা লিগা: ২০১০-১১, ২০১২-১৩, ২০১৪-১৫, ২০১৫-১৬, ২০১৭-১৮
কোপা দেল রে: ২০১১-১২, ২০১৪-১৫, ২০১৫-১৬, ২০১৬-১৭, ২০১৭-১৮
স্পেনীয় সুপার কাপ: ২০১৬, ২০১৮
উয়েফা চ্যাম্পিয়নস লিগ: ২০১০-১১, ২০১৪-১৫
উয়েফা সুপার কাপ: ২০১৫
ফিফা ক্লাব বিশ্বকাপ: ২০১৫

আন্তর্জাতিকস্পেন অনূর্ধ্ব-১৭'''
ফিফা অনূর্ধ্ব-১৭ বিশ্বকাপ: তৃতীয় স্থান: ২০০৯

ব্যক্তিগত
উয়েফা চ্যাম্পিয়নস লিগ ব্রেকথ্রু একাদশ: ২০১৬
কাতালান বর্ষসেরা ফুটবলার: ২০১৬–১৭

তথ্যসূত্র

বহিঃসংযোগ 
FC Barcelona official profile 
BDFutbol profile
Futbolme profile 
 

১৯৯২-এ জন্ম
জীবিত ব্যক্তি
স্পেনীয় ফুটবলার
কাতালান ফুটবলার
ফুটবল ক্লাব বার্সেলোনার খেলোয়াড়
ফুটবল ক্লাব বার্সেলোনা আতলেতিকের খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
স্পেনীয় পুরুষ ফুটবলার
ফুটবল ফুলব্যাক
পুরুষ ফুটবল মধ্যমাঠের খেলোয়াড়
সেরিয়ে আ-এর খেলোয়াড়
কমো ১৯০৭-এর খেলোয়াড়
ইতালিতে স্পেনীয় প্রবাসী ক্রীড়াবিদ
ইতালিতে প্রবাসী ফুটবলার
ইবনে বাজা

আবু বকর মুহাম্মদ ইবনে ইয়াহিয়া ইবনে আস-সাইগ আত-তুজিবি ইবনে বাজা (), সাধারণত ইবনে বাজা নামে পরিচিত (ল্যাটিনকৃত আভেমপেস  বলেও পরিচিত; –১১৩৮), ছিলেন একজন আরব আন্দালুসিয়া বহুবিদ্যাবিশারদ, যার লেখার মধ্যে রয়েছে জ্যোতির্বিজ্ঞান, পদার্থবিজ্ঞান এবং সঙ্গীত সম্পর্কিত কাজ, সেইসাথে দর্শন, ঔষধ, উদ্ভিদবিদ্যা এবং কবিতা। তিনি কিতাবুল নাবাত ("দ্য বুক অফ প্ল্যান্টস্") এর লেখক, যা উদ্ভিদবিদ্যার উপর একটি জনপ্রিয় রচনা, যা উদ্ভিদের লিঙ্গকে সংজ্ঞায়িত করেছিল। তার দার্শনিক তত্ত্বগুলি ইবনে রুশদ এবং আলবার্টাস্ ম্যাগনাসের কাজকে প্রভাবিত করেছিল। তাঁর মৃত্যুর কারণে তাঁর বেশিরভাগ লেখা ও বই সম্পূর্ণ (বা সুসংগঠিত) হয়নি। তার চিকিৎসা, গণিত এবং জ্যোতির্বিদ্যার ব্যাপক জ্ঞান ছিল। ইসলামি দর্শনে তার প্রধান অবদান ছিল আত্মা ঘটনাবিদ্যা সম্পর্কে তার ধারণা, যা কখনোই সম্পূর্ণ হয়নি।

তার সময়ে, শুধুমাত্র তিনি দর্শনেরই একজন বিশিষ্ট ব্যক্তিত্বই নয়, সঙ্গীত ও কবিতায়েও অবদান রেখেছিলেন। তাঁর দিওয়ান (আরবিঃ কবিতার সংকলন) ১৯৫১ সালে পুনরায় আবিষ্কৃত হয়। যদিও তার অনেক কাজই টিকে থাকেনি, জ্যোতির্বিদ্যা এবং পদার্থবিদ্যায় তার তত্ত্বগুলি যথাক্রমে মুসা বিন মৈমুন এবং ইবনে রুশদ দ্বারা সংরক্ষিত ছিল এবং পরবর্তীকালে ইসলামি সভ্যতা ও রেনেসাঁ ইউরোপের জ্যোতির্বিজ্ঞানী এবং পদার্থবিদদের প্রভাবিত করেছিল, যাদের মধ্যে গ্যালিলিও গ্যালিলেই রয়েছে।

ইবনে বাজা পশ্চিমা বিশ্বে অ্যারিস্টটলের উপর প্রথম (কেউ কেউ প্রথম বলে মত দিয়েছেন) ভাষ্য লিখেছিলেন। যদিও প্রক্ষিপ্ত গতির উপর তার কাজ আরবি থেকে লাতিন ভাষায় অনুবাদ করা হয়নি, তার মতামত পশ্চিমা বিশ্বে এবং পশ্চিমা দার্শনিক, জ্যোতির্বিজ্ঞানী এবং অনেক বিষয়ের বিজ্ঞানীদের কাছে সুপরিচিত হয়েছিল। তার কাজগুলি সমসাময়িক মধ্যযুগীয় চিন্তাধারাকে প্রভাবিত করেছিল এবং পরে গ্যালিলিও এবং তার কাজকে প্রভাবিত করেছিল। প্রাসের গতির উপর ইবনে বাজার তত্ত্বগুলি "টেক্স ৭১" নামে পরিচিত পাঠ্যে পাওয়া যায়।

তথ্যসূত্র

গ্রন্থপঞ্জি

বহিঃসংযোগ 
  (PDF version)
 Ibn Bajja-Stanford Encyclopedia of Philosophy
 Muslim Philosophy on Ibn Bajjah
 Catholic Encyclopedia: Avempace

মুরিশ লেখক
মুসলিম দার্শনিক
প্রাকৃতিক দার্শনিক
মুসলিম কবি
১০৮০-এর দশকে জন্ম
১১৩৮-এ মৃত্যু
১১শ শতাব্দীর আরব ব্যক্তি
১২শ শতাব্দীর আরব ব্যক্তি
মধ্যযুগীয় আরব গণিতবিদ
মধ্যযুগীয় আরব জ্যোতির্বিজ্ঞানী
মধ্যযুগীয় আরব চিকিৎসক
মধ্যযুগীয় পদার্থবিদ
আন্দালুসের কবি
সারাগোসার ব্যক্তি
জর্দি মাসিপ

জর্দি মাসিপ, যার পূর্ণনামঃ জর্দি মাসিপ লোপেজ, (জন্মঃ ০৩ জানুয়ারি ১৯৮৯) একজন স্প্যানিশ ফুটবলার যিনি স্পেনের ক্লাব রিয়াল ভায়াদোলিদ এর হয়ে গোলরক্ষক হিসেবে খেলেন। তিনি তার পেশাদার ক্যারিয়ার শুরু করেন  বার্সেলোনা বি এর হয়ে। ২০১৪ সালে তাকে বার্সেলোনার মূল দলে অন্তর্ভুক্ত করা হয়। ২০১৭ সালে মাসিপ বিনামূল্যের দলবদলে রিয়াল ভায়াদোলিদ এ যোগ দেন।

তিনি স্পেন অনূর্ধ্ব-১৭ দলের হয়ে ২০০৪ থেকে ২০০৬ সালের মধ্যে এগারটি ম্যাচ খেলেছেন।

ক্লাব্ব পরিসংখ্যান

অর্জন
বার্সেলোনা
লা লিগা (২): ২০১৪-১৫, ২০১৫-১৬
কোপা দেল রে (৩): ২০১৪-১৫, ২০১৫-১৬, ২০১৬-১৭
স্পেনীয় সুপার কাপ (১): ২০১৬
উয়েফা চ্যাম্পিয়নস লিগ (১): ২০১৪-১৫
ফিফা ক্লাব বিশ্বকাপ (১): ২০১৫

তথ্যসূত্র

বহিঃসংযোগ 
BDFutbol profile
Futbolme profile 

১৯৮৯-এ জন্ম
জীবিত ব্যক্তি
ফুটবল ক্লাব বার্সেলোনার খেলোয়াড়
ফুটবল ক্লাব বার্সেলোনা আতলেতিকের খেলোয়াড়
রিয়াল বায়াদোলিদের খেলোয়াড়
ইউনিয় এস্পোর্তিবা বিলাজুইগার ফুটবলার
লা লিগার খেলোয়াড়
স্পেনীয় ফুটবলার
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
তেরসেরা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনীয় পুরুষ ফুটবলার
পুরুষ ফুটবল গোলরক্ষক
আন্তর্জাতিক কাবাডি ফেডারেশন

আন্তর্জাতিক কাবাডি ফেডারেশন কাবাডির আন্তর্জাতিক নিয়ন্ত্রক সংস্থা। ৩১টি জাতীয় এসোসিয়েশন এর সদস্য। ফেডারেশন ২০০৪ সালে গঠিত হয়। এর প্রতিষ্ঠাতা সভাপতি ছিলেন ভারতের জনার্দন সিং গেহলোট।

সদস্য 
নিম্নলিখিত দেশগুলি আন্তর্জাতিক কাবাডি ফেডারেশনের সদস্য:

অ-সদস্য দেশ যাদের জাতীয় দল আছে:

তথ্যসূত্র 

কাবাডি
খেলাধুলা
খেলা
আকাশমণি

আকাশমণি বা অ্যাকাশিয়া (বৈজ্ঞানিক নাম: Acacia auriculiformis) হচ্ছে ফ্যাবাসি পরিবারের একটি দ্রুত বর্ধনশীল উদ্ভিদ। এটি অস্ট্রেলিয়া, ইন্দোনেশিয়া ও পাপুয়া নিউ গিনির একটি স্থানীয় প্রজাতি। এটি ৩০ মিটার পর্যন্ত লম্বা হতে পারে। আকাশমণির প্রতি কেজিতে ৪৭,০০০টি বীজ থাকে।

বিবরণ 
দ্রুতবৃদ্ধিসম্পন্ন এই বৃক্ষ রাস্তার দুইপার্শ্বে শোভাবর্ধনকারী অ্যাভিনিউ ট্রি হিসেবে লাগানো হয়। কান্তাবর্ণা ঝুলন্ত মঞ্জরির শ্রীতে মুগ্ধ হয়ে রবীন্দ্রনাথ এই গাছের নাম দিয়েছিলেন সোনাঝুরি। সত্যিই সুন্দর এর পুষ্পমঞ্জরি। এই গাছের পাতা অনেকেই দেখেন নাই। এই গাছের যেটাকে আমরা অনেকেই পাতা বলি সেটি আসলে পাতা নয়, এটি মূলত পর্ণবৃন্ত। বোঁটা যখন রূপান্তরিত হয়ে পাতার মত দেখায় তখন তাকে পর্ণবৃন্ত বলা হয়। এই গাছটি যখন চারা অবস্থায় থাকে তখন এর যৌগিক পাতা দেখা যায়। পরবর্তীতে এর পাতা ঝরে যায়। বয়স্ক গাছে শুধু চর্মবৎ পর্ণবৃন্তই দেখা যায়।

চিত্রসংগ্রহ

তথ্যসূত্র

বহিঃসংযোগ 

 Pacific Island Ecosystems at Risk (PIER): Acacia auriculiformis 
 Purdue University: Acacia auriculiformis
 Acacia auriculiformis
 Acacia auriculiformis
 Acacia auriculiformis 

একাসিয়া
অস্ট্রেলিয়ার উদ্ভিদ
পাপুয়া নিউ গিনির উদ্ভিদ
কুইন্সল্যান্ডের উদ্ভিদ
স্টিভ ও’কিফ

স্টিফেন নরম্যান জন ও’কিফ (; জন্ম: ৯ ডিসেম্বর, ১৯৮৪) মালয়েশিয়ায় জন্মগ্রহণকারী প্রথিতযশা অস্ট্রেলীয় ক্রিকেটার। অস্ট্রেলিয়া ক্রিকেট দলে খেলার পাশাপাশি নিউ সাউথ ওয়েলসের পক্ষে খেলছেন। নভেম্বর, ২০০৫ সালে নিউ সাউথ ওয়েলসের পক্ষে তাসমানিয়ার বিরুদ্ধে প্রথম-শ্রেণীর ক্রিকেটে অভিষেক ঘটে তার। ঐ খেলায় ২ উইকেটের পাশাপাশি ১০ রান করেন। তন্মধ্যে প্রথম বলেই তিনি ছক্কা হাঁকিয়েছিলেন।

প্রারম্ভিক জীবন 
২০১০ মৌসুমে নিউ সাউথ ওয়েলস ব্লুজ দলের পক্ষে সকল ধরনের খেলায় অংশ নেন ও দলের অবিচ্ছেদ্য অঙ্গে পরিণত হন। প্রথম-শ্রেণীর ক্রিকেটে তার বোলিং গড় ২৫ ও ব্যাটিং গড় ৫০-এর কাছাকাছি হওয়ার প্রেক্ষিতে তিনি অস্ট্রেলিয়ার সর্বাপেক্ষা উদীয়মান ক্রিকেটারদের অন্যতম হিসেবে গণ্য হন। ২০১০ মৌসুমে অ্যাসেজ সিরিজ আরম্ভ হবার পূর্বে ও’কিফ পূর্ণাঙ্গ শক্তিমত্তার অধিকারী ইংল্যান্ডের ব্যাটিং মেরুদণ্ড ভেঙ্গে দেন ৪/৮৮ করে। এ বোলিং পরিসংখ্যান যে-কোন অস্ট্রেলীয় স্পিনারদের তুলনায় শ্রেষ্ঠ ছিল। এছাড়াও ব্যাট হাতে দলের মধ্যে ব্যক্তিগত সর্বোচ্চ ৬৬ রান তোলেন।

ইন্ডিয়ান প্রিমিয়ার লিগে কোচি টাস্কার্স কেরালা দলের সাথে ২০,০০০ ডলারে চুক্তিবদ্ধ হন। সিডনি গ্রেড ক্রিকেটে ম্যানলি ওয়ারিঙ্গা দলে খেললেও প্রকৃতপক্ষে তিনি হকসবারি দলে খেলছেন।

২০১৩-১৪ মৌসুমে ঘরোয়া শেফিল্ড শিল্ডে নিউ সাউথ ওয়েলস ব্লুজের প্রতিনিধিত্ব করেন। ঐ মৌসুমে ৪১ উইকেট নিয়ে পশ্চিম অস্ট্রেলিয়ার জেসন বেহরেনডর্ফের পিছনে থেকে শীর্ষস্থানীয় উইকেট-সংগ্রাহকের ভূমিকায় অবতীর্ণ হন ও’কিফ।

খেলোয়াড়ী জীবন 
ও’কিফ পাকিস্তানের বিপক্ষে অনুষ্ঠিত সিরিজ আঘাতপ্রাপ্ত নাথান হারিতৎজের স্থলাভিষিক্ত হন। কিন্তু তিনি কোন টেস্টে খেলার সুযোগ পাননি। ইংল্যান্ড সফরে তার টুয়েন্টি২০ আন্তর্জাতিকে অভিষেক ঘটে।

২২ অক্টোবর, ২০১৪ তারিখে সংযুক্ত আরব আমিরাত সফরে পাকিস্তানের বিপক্ষে তার টেস্ট অভিষেক ঘটে। কিন্তু ঐ টেস্টের পরই তিনি বাদ পড়েন।

তথ্যসূত্র

বহিঃসংযোগ 

 
 
 http://www.espncricinfo.com/the-ashes-2010-11/engine/match/446953.html
 http://www.espncricinfo.com/aus2020-10/content/story/495354.html
 http://www.espncricinfo.com/aus2020-10/content/story/497862.html

১৯৮৪-এ জন্ম
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
অস্ট্রেলিয়ায় মালয়েশীয় অভিবাসনকারী
কোচি তুস্কার্স কেরালার ক্রিকেটার
জীবিত ব্যক্তি
নিউ সাউথ ওয়েলসের ক্রিকেটার
সিডনি সিক্সার্সের ক্রিকেটার
আল-জাহরাবি

আবুল কাসিম খালাফ ইবনে আল-আব্বাস আল-জাহরাবি (৯৩৬–১০১৩), () ছিলেন আন্দালুসীয় একজন মুসলিম চিকিৎসক। তাকে মধ্যযুগের মুসলিম বিশ্বের সবচেয়ে মহৎ শল্যবিদ এবং তাকে আধুনিক শল্যচিকিৎসার জনক বলে গণ্য করা হয়। চিকিৎসাবিজ্ঞান নিয়ে তার লেখা বইয়ের নাম কিতাবুল তাসরিফ। এটি চিকিৎসা সংক্রান্ত ৩০ খন্ডের বিশ্বকোষ। শল্যচিকিৎসার প্রক্রিয়া ও যন্ত্র নিয়ে তার অবদান প্রাচ্য ও পাশ্চাত্যে আধুনিক কালেও প্রভাব ফেলেছে। কিছু কিছু বিষয়ে এখনও ব্যবহার করা হয়।

চিকিৎসকদের মধ্যে তিনি সর্বপ্রথম এক্টোপিক গর্ভধারণ নিয়ে বর্ণনা করেছেন। হায়মোফিলিয়াকে তিনি সর্বপ্রথম বংশগত বৈশিষ্ট্য বলে উল্লেখ করেন।

আরও দেখুন 

 ইসলামি স্বর্ণযুগ
 মুসলিম পণ্ডিত
 মুসলিম আবিষ্কার
 ইবনে সিনা

তথ্যসূত্র

বহিঃসংযোগ 
 http://www.muslimheritage.com/topics/default.cfm?ArticleID=223

৯৩৬-এ জন্ম
১০১৩-এ মৃত্যু
মধ্যযুগের মুরিশ চিকিৎসক
১০ম শতাব্দীর চিকিৎসক
মধ্যযুগের মুসলিম চিকিৎসক
১০ম শতাব্দীর আরব ব্যক্তি
১১শ শতাব্দীর আরব ব্যক্তি
মধ্যযুগীয় শল্যচিকিৎসক
মধ্যযুগীয় ইসলামের উদ্ভাবক
কিতাবুল তাসরিফ

কিতাবুল তাসরিফ (Arabic,كتاب التصريف لمن عجز عن التأليف) (The Method of Medicine) আরবি ভাষায় রচিত চিকিৎসা বিষয়ক একটি বিশ্বকোষ। ১০০০ সালের কাছাকাছি সময় আবুল কাসিম আল জাহরাউয়ি এটি রচনা করেন। মধ্যযুগে ইউরোপে এটি ল্যাটিন শিরোনাম Concessio ei data qui componere haud valet নামে পরিচিত ছিল।

তথ্যসূত্র

আরও দেখুন
 ইসলামি চিকিৎসাবিজ্ঞান

বহিঃসংযোগ
 Al-Tasrif - islamset.com
Sami Hamarneh Drawings and Pharmacy in Al-Zahrawi's 10th-Century Surgical Treatise, in United States National Museum Bulletin No.228, 1961

চিকিৎসাবিজ্ঞানের ইতিহাস
১০ম-শতাব্দীর আরবি বই
১০ম শতাব্দীর আরবি বই
চিকিৎসা বিজ্ঞান বিশ্বকোষ
আবু জাফর ইবনে হারুন আল তুরজালি

আবু জাফর ইবনে হারুন আল তুরজালি (মৃত্যু আনুমানিক ১১৮০) ট্রুজিলোতে একটি মুলাদি মুসলিম পরিবারে জন্মগ্রহণ করেন। তিনি কর্ডো‌বায় শিক্ষাগ্রহণ করেন। এরপর আন্দালুসের সেভিলে আলমোরাভিদের অধীনে চিকিৎসক হিসেবে যোগ দেন। দর্শন বিষয়ে তার মেধা ছিল। চিকিৎসাবিজ্ঞানের মূলনীতি ও শাখা বিষয়ে তিনি গভীরভাবে পরিচিত ছিলেন। চিকিৎসাক্ষেত্রে তিনি একজন সফল ব্যক্তি ছিলেন। দার্শনিক ইবনে বাজা ও তরুন ইবনে রুশদকে তিনি শিক্ষাপ্রদান করেন।

তথ্যসূত্র 

মধ্যযুগীয় মুসলিম চিকিৎসক
স্পেনীয় দার্শনিক
আন্দালুসের ব্যক্তি
১২শ শতাব্দীর দার্শনিক
১২শ শতাব্দীর চিকিৎসক
১২শ শতাব্দীর আন্দালুসের ব্যক্তি
ইরান জাতীয় কাবাডি দল

ইরান জাতীয় কাবাডি দল আন্তর্জাতিক কাবাডিতে ইসলামী প্রজাতন্ত্র ইরানের প্রতিনিধিত্ব করে।

টুর্নামেন্ট রেকর্ড

আদর্শ রীতি

এশিয়ান গেমস

বিশ্বকাপ

অন্যান্য রীতি

সার্কেল বিশ্বকাপ

সার্কেল এশিয়ান চ্যাম্পিয়নশিপ

এশিয়ান বিচ গেমস

এশিয়ান ইনডোর গেমস

তথ্যসূত্র 

 ফলাফল আর্কাইভ

বহিঃসংযোগ 
 আন্তর্জাতিক কাবাডি ফেডারেশন
 ২০০৭ বিশ্বকাপের ফলাফল
 ২০০৪ বিশ্বকাপের ফলাফল

ইরানের জাতীয় ক্রীড়া দলসমূহ
ইরান
ইরানে কাবাডি
জাতীয় কাবাডি দল